
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Košice 53Csp/137/2026 7126211368 05. 08. 2026 JUDr. Martin Mandula ECLI:SK:MSKE:2026:7126211368.1
Uznesenie Mestský súd Košice v spore žalobcu: Dopravný podnik mesta Košice, akciová spoločnosť, IČO: 31 701 914 so sídlom A. X, XXX XX B., právne zast.: JUDr. Peter Frajt, advokát, s.r.o., IČO: 47 240 369 so sídlom Garbiarska 5, 040 01 Košice ( C.: D.: XXXXXXXXX), proti žalovanému: E. F., nar. XX.XX.XXXX, bytom G. X, XXX XX B., o zaplatenie 60,76 eur s príslušenstvom rozhodol: Konanie z a s t a v u j e . odôvodnenie: 1. Žalobca sa podanou žalobou domáhal voči žalovanému zaplatenia sumy 61,00 eur s príslušenstvom titulom neuhradeného cestovného. 2. Súd výzvou zo dňa 26.06.2026, ktorá bola doručená advokátovi žalobcu dňa 09.07.2026 vyzval žalobcu na zaplatenie súdneho poplatku za návrh vo výške 25,00 eur v lehote 25 dní od doručenia výzvy s poučením, že ak poplatok nebude v určenej dobe zaplatený, súd konanie zastaví. Lehota na zaplatenie súdneho poplatku uplynula dňa 04.08.2026. 3. Podľa § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej len „zákon“) poplatková povinnosť vzniká: podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 4. Podľa § 10 ods. 1 zákona č. 71/1992 Zb. ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Podľa § 10 ods. 3 zákona č. 71/1992 Zb. prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom podľa odseku 1 alebo ak sú na to dôvody podľa odseku 2. Prvoinštančný súd zruší uznesenie o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu a správca v ňom pokračuje namiesto poplatníka. 6. Žalobca nezaplatil poplatok pri podaní návrhu, ani v lehote určenej súdom na zaplatenie súdneho poplatku vo výzve zo dňa 26.06.2026, preto súd vo veci konanie nezačal, a žalobca bol vo výzve náležite poučený o následkoch nezaplatenia poplatku, preto podľa vyššie citovaného zákonného ustanovenia rozhodol tak, ako je uvedené vo výroku tohto rozhodnutia.
7. Podľa § 234 ods. 1 CSP súd rozhoduje uznesením, ak nerozhoduje vo veci samej. Poučenie: Proti tomuto uzneseniu možno podať sťažnosť do 15 dní odo dňa jeho doručenia na Mestský súd Košice. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Sťažnosť len proti dôvodom uznesenia nie je prípustná (§239 ods. 2 CSP).

